҃тва седма́я: ҃е вели́кій и вы́шній, єди́нъ имѣ́яй безсме́ртіе, во свѣ́тѣ живы́й непристу́пнѣмъ, всю̀ тва́рь прему́дростію созда́вый, раздѣли́вый между̀ свѣ́томъ и между̀ тмо́ю, и со́лнце положи́вый во ѻ́бласть днѐ, луну́ же и ѕвѣ́зды во ѻ́бласть но́щи, сподо́бивый на́съ грѣ́шныхъ и въ настоя́щій ча́съ предвари́ти лицѐ твоѐ исповѣ́даніемъ, и вече́рнее тебѣ̀ славосло́віе принестѝ: са́мъ чл҃вѣколю́бче, испра́ви моли́тву на́шу я́кѡ кади́ло предъ̑ тобо́ю, и пріимѝ ю̀ въ воню̀ благоуха́нія, пода́ждь же на́мъ настоя́щій ве́черъ, и приходя́щую но́щь ми́рну: ѡблецы́ ны во ѻру́жіе свѣ́та, изба́ви ны̀ ѿ стра́ха нощна́гѡ и вся́кія ве́щи, во тмѣ̀ преходя́щія, и да́ждь со́нъ, єго́же во упокое́ніе не́мощи на́шей дарова́лъ єсѝ, вся́кагѡ мечта́нія діа́воля ѿчужде́нный